
Plx 381
BIROULUI  PERMANENT

AL

CAMEREI  DEPUTAŢILOR

    
    Vă înaintăm, alăturat, raportul asupra propunerii legislative de completare a Ordonanţei de Urgenţă nr.99/2006 privind instituţiile de credit şi adecvarea capitalului, cu modificările şi completările ulterioare,  transmisă spre dezbatere în fond cu adresa nr. PLx.381 din 26 septembrie 2016, Camera Deputaţilor fiind Cameră decizională. 

În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN

Plx 381
RAPORT

asupra propunerii legislative de completare a Ordonanţei de Urgenţă nr.99/2006 privind instituţiile de credit şi adecvarea capitalului, cu modificările şi completările ulterioare

În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond  cu propunerea legislativă de completare a Ordonanţei de Urgenţă nr.99/2006 privind instituţiile de credit şi adecvarea capitalului, cu modificările şi completările ulterioare, transmisă cu adresa nr. PLx.381 din  26 septembrie 2016.

Conform prevederilor art.75 din Constituția României și ale art. 95 din Regulamentul Camerei Deputaților, Camera Deputaților este cameră decizională.

Senatul, în calitate de primă cameră sesizată, a respins propunerea legislativă în ședința din data de 20 septembrie 2016.

Propunerea legislativă a fost avizată favorabil de către Consiliul Legislativ. Comisia pentru politică economică, reformă şi privatizare a transmis un aviz negativ. Guvernul nu susţine adoptarea propunerii legislative.

 
Propunerea legislativă supusă dezbaterii are ca obiect de reglementare completarea Ordonanţei de urgenţă a Guvernului nr.99/2006, în scopul protejării debitorilor în cazul cesiunii de creanţă realizate de instituţiile de credit către terţi, persoane fizice sau juridice, respectiv ca la momentul cesionării creanţelor către persoane care nu intru sub incidenţa prezente legi, acestea să fie purtătoare doar de dobânda de la data cesiunii şi numai pentru suma împrumutată restantă.

 În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 18 octombrie 2016.

  La lucrările Comisiei și-au înregistrat prezența un număr de 29 deputați din totalul de 29 membri.
   La dezbaterea acestei propuneri legislative au fost prezenţi, în calitate de invitaţi, reprezentanţi ai Ministerului Finanţelor Publice şi ai Băncii Naţionale a României. 
În urma examinării propunerii legislative şi a opiniilor exprimate, deputaţii prezenţi la lucrări au hotărât, cu unanimitate de voturi, să propună plenului Camerei Deputaţilor respingerea propunerii legislative, deoarece prevederile acesteia nu fac obiectul Ordonanţei de urgenţă a Guvernului nr.99/2006 ci sunt de domeniul Codului civil, respectiv al instituţiei Cesiunii de creanţă prevăzute de art. 1566. Este de menţionat şi faptul că soluţia legislativă propusă modifică regimul cesiunii de creanţă care, prin definiţie, este o operaţiune de transmisiune integrală a creanţei şi accesoriilor acesteia (garanţii, dobânzi, penalităţi şi alte asemenea).
În raport cu obiectul şi conţinutul său, propunerea legislativă face parte din categoria legilor ordinare. 

	PREŞEDINTE,

Viorel ŞTEFAN
	SECRETAR,

Maria-Andreea Paul


Şef serviciu,

Giorgiana Ene

Consilier parlamentar

 Florentina Rădoi

